2022.9.22.
HU
Az Európai Unió Hivatalos Lapja
C 363 A/11
A tartaléklista összeállításához a vizsgabizottság ellenőrzi a legmagasabb pontszámot elért pályázók anyagait, a pontszámok csökkenő sorrendjében.
A tartaléklistára vétel akkor fejeződik be, amikor a vizsgabizottság eléri a szakterületenként keresett sikeres pályázói létszámot.
A többi pályázó anyagának ellenőrzésére nem kerül sor.
A tartaléklista tehát csak azon, a pályázati feltételeknek megfelelő pályázók nevét tartalmazza, akik valamennyi vizsgán megszerezték a minimálisan elérendő pontszámot, továbbá az általános és a szakterületre vonatkozó készségeket felmérő vizsgákon a legmagasabb összpontszámokat érték el (maximális összpontszám: 170).
A „170” az általános készségeket felmérő vizsgákon (70) és a szakterületre vonatkozó interjún (100) elérhető lehető legmagasabb pontszámok összegét jelenti.
A tartaléklistán a nevek betűrendben szerepelnek.
Az EPSO a tartaléklistákat a felvételi szolgálatok rendelkezésére bocsátja.
Minden olyan pályázó, aki részt vett az értékelőközpontban tartott vizsgákon, a vizsgabizottságtól minőségi visszajelzést tartalmazó készséglapot kap.
A sikeres pályázók készséglapjait a felvételi szolgálatok számára is elérhetővé teszik.
A tartaléklistára kerülés sem jogot, sem garanciát nem biztosít a felvételre. 5.
ESÉLYEGYENLŐSÉG ÉS SPECIÁLIS VIZSGAKÖRÜLMÉNYEK
Az EPSO minden pályázónak ugyanolyan esélyeket biztosít.
Azon pályázónak, akinek a fogyatékossága vagy egészségi állapota befolyásolhatja a vizsgákon való részvételét, jeleznie kell ezt jelentkezési lapján, és közölnie kell az e felhívás mellékletét képező szabályzatban (lásd: III. melléklet, 1.3.
szakasz) leírtak szerint, hogy speciális vizsgakörülményeket igényel.
A pályázó kérelmének és a vonatkozó igazoló dokumentumoknak a vizsgálatát követően az EPSO szükség esetén speciális vizsgakörülményeket biztosíthat.
Esélyegyenlőségi politikánkról és a speciális vizsgakörülmények igénylésére vonatkozó eljárásról további információk találhatók az EPSO honlapján.